text: Hun har ikke kunnet sove i syv år
  11 marts 2015 kl. 17.10
  Lotte Lambæk fra Esbjerg er en af de mange af os, der har søvnproblemer. Hun sover kun få timer hver nat. Sådan har det været i mange år.
  Hun er ikke alene med sine søvnproblemer.
  I en undersøgelse, som Megafon har lavet for TV 2 Nyhederne og TV SYD, siger 37 procent af os, at vi inden for den seneste måned har haft deciderede problemer med at sove.
  Og samtidig siger otte procent, at vi sover mindre end seks timer hver nat. Og det er altså et tal, som eksperter kalder direkte sundhedsskadeligt.
  Den halvtredsårige billedkunstner Lotte Lambæk har i flere år kun sovet mellem to og fire timer hver nat.
  Hun sover sjældent mere end et kvarter ad gangen.
  Hendes hoved er for det meste træt, men hendes krop er altid i fuldt vigør.
  Selv efter en lang og hård dag er Lotte Lambæk lysvågen.
  Den manglende søvn betyder, at Lotte Lambæk har trukket sig tilbage socialt.
  Hun kan ikke længere have aftaler hver dag. 
  (Varighed 55 sek.):
  
  